**শিয়াওথাওইয়্যুয়েন মসজিদ** (সরলীকৃত চীনা: 小桃园清真寺; প্রথাগত চীনা: 小桃園清真寺; ফিনিন: *Xiǎotáoyuán Qīngzhēnsì*; শিয়াওথাওইয়্যুয়েন ছিংচনসর), পূর্বে **ইসলামী পশ্চিম মসজিদ** অথবা **সাংহাই পশ্চিম মসজিদ**, সাংহাইয়ের হুয়াংপুতে অবস্থিত একটি মসজিদ। এটি সাংহাইয়ের সবচেয়ে বৃহত্তম মসজিদ।

ইতিহাস
------

১৯১৭ সালে সাংহাই ইসলামী পরিচালনা পর্ষদের পরিচালক, চিন ত্সরইয়্যুন, যিনি জমিটি কিনেছেন, মূলভাবে মসজিদটি নির্মাণ করেন। পরে ১৯২৫ সালে এটি পুনরায় নির্মাণ করা হয় এবং বর্তমানের আকৃতিতে দুই বছর পর নির্মাণ কাজ শেষ হয়। মসজিদের স্থান সাংহাই ইসলামিক নর্মাল স্কুলের মূল স্থান ছিল, যা পরে ছিংলিয়েন রাস্তায় স্থানান্তর হয়ে ফিংলিয়াং ইসলামিক নর্মাল স্কুল নামে পরিবর্তন হয়। সেই মসজিদসমূহ দ্বারা প্রতিষ্ঠিত বিদ্যালয় হলো ইসলাম নর্মাল স্কুল, মুসলমানদের জন্য প্রাথমিক স্কুল, মিংছং প্রাথমিক স্কুল, ছংবন প্রাথমিক স্কুল, সাংহাই ইসলাম এতিমখানা, এবং আরও কিছু।

১৯৪৯ সালের ১ অক্টোবরে গণপ্রজাতন্ত্রী চীনের প্রতিষ্ঠানের পর সাংহাইয়ের মেয়র ছন ই মসজিদটি পরিদর্শন করেন এবং এর রক্ষণাবেক্ষণের জন্য উপযুক্ত তহবিল অনুমোদন করেন। ১৯৯৪ সালের ১৫ ফেব্রুয়ারিতে সাংহাই পৌরসভা সরকার কর্তৃক মসজিদটিকে ঐতিহ্যবাহী স্থাপত্য হিসেবে তালিকাভুক্ত করা হয়েছে।

স্থাপত্য
--------

শিয়াওথাওইয়্যুয়েন মসজিদের মুসল্লা
মহিলাদের জন্য শিয়াওথাওইয়্যুয়েন মসজিদের
মসজিদটি চীনা স্থাপত্যের সাথে মিলিত ঐতিহ্যগত পশ্চিম এশীয় ইসলামী শৈলীতে নির্মিত হয়েছিল। বাহ্যিকটি সবুজ এবং সাদা রঙ করা হয়। এটির প্রবেশ দরজার উপরে খোশনবিশ লুও চ্যুনথি দ্বারা লিখিত চীনা ভাষায় 'মসজিদ' ধারণ করা আছে। ৫০০ বর্গ মিটারের মেঝে এলাকার সাথে মূল দুই তলার মুসল্লা ৫০০টি মুসল্লির পর্যন্ত মিটমাট করতে পারবে। এটি খিলানযুক্ত জানালা দিয়ে সম্পন্ন। মসজিদের একটি মিনার এবং এটির চারটি কোণায় চারটি গম্বুজও আছে।

মসজিদটি একটি আয়তাকার প্রাঙ্গণ দ্বারা বেষ্টিত। প্রাঙ্গণের পূর্ব দিকে একটি তিন তলা চীনা শৈলী-বিল্ডিং যেখানে বক্তৃতা কক্ষ, অফিস, গ্রন্থাগার, পাঠকক্ষ, খুতবা কক্ষ এবং অযু সুবিধা রয়েছে। উঠানের দক্ষিণ পাশে রয়েছে ইমামের কক্ষ, অভ্যর্থনা কক্ষ ও বাথরুম। ২৪ শিয়াওথাওইয়্যুয়েন রাস্তায় অবস্থিত প্রধান মসজিদ ভবনের পাশে মহিলাদের জন্য শিয়াওথাওইয়্যুয়েন মসজিদ আছে। ভবনটি ১৯২০ সালে নির্মিত হয় এবং ১৯৯৪ সালে সংস্কার করা হয়।

কার্যক্রমসমূহ
-------------

১৯২০ থেকে ১৯৪০ সালগুলোতে মসজিদটি চীনের আশেপাশের অঞ্চল থেকে মুসলমান জনগণকে গ্রহণ এবং পরিবেশন করেছিল যারা সৌদি আরবে হজ্জ করতে চেয়েছিলেন। মসজিদটি সাংহাই ইসলামী সংঘের আবাসস্থল যা ১৯৬২ সালে প্রতিষ্ঠিত হয়েছিল এবং সাংহাইতে মসজিদের ব্যবস্থাপনা কমিটিও রয়েছে। মহিলাদের মসজিদ সাংহাইতে মুসলিম মহিলাদের জন্য ধর্মীয় কার্যক্রমের আয়োজন করে। অনেক চীনা এবং বিদেশী মুসলমান নামাজে অংশ নিতে মসজিদে জড়ো হয়েছেন। অনেক উচ্চপদস্থ সরকারি কর্মকর্তা এবং ইসলামিক দেশগুলোর সম্মানিত ব্যক্তিরাও মসজিদ পরিদর্শন করেছেন এবং নামাজে অংশ নিয়েছেন।

পরিবহন
------

সাংহাই মেট্রোর লাওশিমন স্টেশনের পূর্বে হাঁটা দূরত্বের মধ্যে মসজিদটি অ্যাক্সেসযোগ্য।

আরও দেখুন
---------

* চীনে ইসলাম
* চীনের মসজিদের তালিকা
* মহিলাদের মসজিদ

তথ্যসূত্র
---------

1. ↑  "Traveling ke Shanghai? Yuk Mampir Sholat ke 5 Masjid Megah Ini" [Traveling to Shanghai? Let's Stop by at These 5 Grand Mosques]। *Dream Muslim Lifestyle* (ইন্দোনেশীয় ভাষায়)। সংগ্রহের তারিখ ২৩ এপ্রিল ২০২২।
2. ↑  "Top Muslim Mosques in Shanghai"। *টপ চাইনা ট্রাভেল*। সংগ্রহের তারিখ ২৩ এপ্রিল ২০২২।
3. ↑  "Shanghai Xiao Taoyuan Mosque"। *টুর বেইজিং*। সংগ্রহের তারিখ ২২ এপ্রিল ২০২২।

উইকিমিডিয়া কমন্সে **শিয়াওথাওইয়্যুয়েন মসজিদ** সংক্রান্ত মিডিয়া রয়েছে।

| * দে
* স
চীনের মসজিদ |
| --- |
| বেইজিং | 
* তুংসি মসজিদ
* ফা-ইউয়েন মসজিদ
* হাইতিয়েন মসজিদ
* মাতিয়েন মসজিদ
* নানতৌ-ইয়া মসজিদ
* নিউচিয়ে মসজিদ

 |
| সাংহাই | 
* ফু-ইঔ লু মসজিদ
* হুশি মসজিদ
* চিয়াংওয়ান মসজিদ
* ফুতুং মসজিদ
* সুংচিয়াং মসজিদ
* শিয়াওথাওইয়্যুয়েন মসজিদ

 |
| ফুচিয়েন | 
* ফুচৌ মসজিদ
* ছিংচিং মসজিদ

 |
| কানসু | 
* তুনহুয়াং মসজিদ
* হৌচিয়ে মসজিদ
* হুয়াসি মসজিদ
* লাওহুয়া মসজিদ
* শিকুয়ান মসজিদ

 |
| কুয়াংতুং | 
* হুয়াইশেং মসজিদ
* জিয়ানজিয়ান মসজিদ
* শিয়াওতুংইং মসজিদ

 |
| হেইলুংচিয়াং | 
* পুখুয়েই মসজিদ
* তাও-ওয়াই মসজিদ

 |
| হনান | 
* শিয়াও-লৌ মসজিদ
* পেইতা মসজিদ

 |
| হুপেই | 
* ছি-ই লু মসজিদ

 |
| হুনান | চাংশা মসজিদ |
| অন্তর্দেশীয় মঙ্গোলিয়া | হহহটের বড় মসজিদ |
| চিয়াংসু | 
* ছাওছিয়াও মসজিদ
* ছাংচৌ মসজিদ
* জিঞ্জু মসজিদ
* চিচাওইং মসজিদ
* শানশিয়াং মসজিদ
* উশি মসজিদ

 |
| লিয়াওনিং | 
* তালিয়েন মসজিদ

 |
| শাআনশি | 
* শিআনের বড় মসজিদ

 |
| শানতুং | 
* চিনানের বড় দক্ষিণ মসজিদ
* ছুফু মসজিদ

 |
| শানশি | 
* থাইউয়েন পুরাতন মসজিদ

 |
| সিছুয়ান | 
* ছেংতু হুয়াংছেং মসজিদ
* ফিনিক্স পর্বত মসজিদ

 |
| ছিংহাই | 
* তুংকুয়ান মসজিদ

 |
| ইউন্নান | 
* নাচিয়াইং মসজিদ
* টুয়োগু মসজিদ

 |
| চচিয়াং | 
* ফিনিক্স মসজিদ
* ইউয়েহু মসজিদ

 |
| কুয়াংশি | 
* চুংশান লু মসজিদ
* নান-নিং মসজিদ

 |
| নিংশিয়া | 
* থাইৎসি বড় মসজিদ
* টংজিন বড় মসজিদ

 |
| তিব্বত | 
* লহাসা বড় মসজিদ

 |
| শিনচিয়াং | 
* Altyn Mosque
* Id Kah Mosque
* Khotan Mosque

 |
| হংকং | 
* Ammar Mosque
* চাই ওয়ান মসজিদ
* ইব্রাহিম মসজিদ
* জামে মসজিদ
* Kowloon Mosque
* স্ট্যানলে মসজিদ

 |
| ম্যাকাও | 
* ম্যাকাও মসজিদ

 |